kk en kk pl en kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk de kk ru
Қазақша Құттықтау - тілек: 7 Мамыр - Отан қорғаушы күні | Qazbrand.info | Құттықтау
Сіздерді бүгінгі мерейлі мереке – Отан қорғаушылар күнімен шын жүректен құттықтаймын.
Еліміз аман, жұртымыз тыныш болсын!
Қарулы Күштеріміздің қуаты нығайып, айбыны асқақтап, даңқы арта берсін!
Тәуелсіздігіміз мәңгілік болып, Елбасымыз жасасын!
Мерекелік салтанатқа Қазақстан армиясының барлық үш тегінің, яғни құрғақтағы, теңіздегі және әскери-әуе күштері өкілдері қатысты. Концерт залының кең аумағында әскери дайындықтың үздіктері бойларына құйып қойғандай жарасқан киімдерімен сымдай тартылып, көрген жанның көзін қызықтырып жүріп өтті. Сонымен бірге, кеуделері орден-медальдарға толы аға ұрпақ өкілдері де қаптап жүрді. Олардың арасында аттары елімізге барынша танымал, атақты генералдар, әскербасылары да көп болды.
Бір сөзбен айтқанда, мерекелік концерт көпшіліктің көңілінен шығып, ұзақ уақыт есте қаларлықтай тамаша әсер етті.
Отан қорғаушы! Қандай қасиетті де құдіретті сөз. Өзін ер-азаматпын деп санайтын кеудесінде намысы, жүрегінде оты бар әрбір жан үшін ең басты парыз, ең басты адами міндет – осы. Біздің елімізде Отан қорғаушы күні 7 мамырда арнайы аталып өтеді.
Отан қорғаушы күніне арналған салтанатты мәжілісте Қорғаныс министрі Әділбек Жақсыбековтің сөйлеген сөзі:
Аса құрметті Жоғарғы Бас қолбасшы мырза! Құрметті генералдар мен офицерлер! Қадірлі қонақтар! – деп бастады өзінің сөзін Ә.Жақсыбеков.
Осыдан жиырма жыл бұрын Елбасының Жарлығымен елдік пен егемендіктің тірегі – Қазақстан Республикасының Қарулы Күштері құрылды.
7 мамыр – Отан, мемлекеттік мүдде, саяси қауіпсіздік пен дербестікті қорғайтын Отан қорғаушылар күні.
Бұл күн – бейбіт елдің тыныштығын әуеде, құрлықта, теңізде қорғап, өз тағдырын ел тағдырымен байланыстырып жүрген әрбір әскери қызметші үшін ерекше күн.
Туған ел тағдырының ең бір шешуші кезеңінде Жоғарғы Бас қолбасшының тікелей бастамасымен рухы өр, арманы асқақ ағаларымыз Қарулы Күш­теріміздің айбынды армияға айналуына жол ашты.
Ардақты ағайын! Қазақстан әскері мемлекетіміздің тәуелсіздігі мен тыныш­тығының кепілі болып табылады, деп жалғады сөзін Қорғаныс министрі.
Сол себепті мемлекетіміздің әскери саласын үдемелі дамыту мақсатында игі істер атқарылып жатыр.
Сондықтан әскерилердің бойындағы патриоттық сезімдерін нығайтып, өсер ұрпақ ғибрат аларлықтай, үлгі тұтарлықтай, ержүрек, намысшыл, адал, қайсар мінезді сарбаздар тәрбиелеудеміз.
Еліміздің мақсаты мен мүддесін қорғап жүрген антына адал, сертіне берік Отан қорғаушылар келешек ұрпақ өкілдеріне өздері шынайы көңілден мақтан ететін мұра қалдыратынына сенім білдіремін.
«Саны жағынан жинақы, ұтқыр, жақсы жабдықталған, әзірлігі жоғары армия құру керек», деген Елбасының берік ұстанымын мақсат етіп, бүгінгі таңда оң өзгерістер мен тың бетбұрыстар жасап, әлемнің көптеген елдерімен халық­­аралық ынтымақтастықта жаңа деңгейге жеткен төл әскеріміздің сапасын арттырып, биік жетістіктерге жетудеміз.
Әскери ортада әлеуметтік сұраныс дұрыс шешім тапқандықтан, өз міндетін атқарып жүрген әрбір әскери қызметшіге де жоғары талаптар қойылып отыр.
Аса мәртебелі Жоғарғы Бас қолбасшы мырза! Сіз Қарулы Күштердің негізін қалап, биік белестерге бастап келесіз. Еліміздің шекарасын бекемдеп, қауіпсіздігін нығайттыңыз. Сіздің көреген саясатыңыздың арқасында Қарулы Күштеріміз аймақтағы тұрақтылық кепіліне айналды. Дүние жүзі Қазақстанды әлемдік қауіпсіздікке қосқан үлесі үшін құрметтейді.
Отанына, Елбасына адал қызмет ету әрбір әскери қызметшінің қасиетті борышына, абыройлы ісіне айналды.
Осының бәріне, Жоғарғы Бас қолбасшы мырза, Сіздің ерен еңбегіңіздің арқасында жеттік.
Құрметті Нұрсұлтан Әбішұлы, Қазақстан Республикасы Қарулы Күштерінің барлық жеке құрамының атынан, бейбіт елде өмір сүріп жатқан, болашаққа сеніммен қарайтын, өз арман-мақсатын, баянды бақытын тек қана Сізбен байланыстырып жүрген Қазақстан халқының атынан Сізге шын жүректен ризашылығымызды білдіруге рұқсат етіңіз.
Қазақстан тәуелсіздігін қалыптастырудың алғашқы жылдарында әлемдік картада пайда болған мүлдем жаңа елдің қоғамдық-экономикалық және саяси негіздерін құрудың ауқымы жөнінен аса зор міндеттері тұрғанын барлығымыз білеміз, деп сабақтады сөзін Ә.Жақсыбеков.
Орасан зор міндеттерге – қазіргі заманғы өсіп-өркендеген мемлекет құру міндеттеріне алғашқы қадамдардан бастап экономикалық дамудың, ішкі және әлеуметтік саясаттың негіз қалаушы қағидаттарын жасаудың және жүзеге асырудың қиын жолдарымен жүру, сонымен қатар, демократиялық қоғамдық институттар құру, мемлекеттермен дипломатиялық қарым-қатынастар орнық­тыру, күрделі көпқырлы сыртқы саяси міндеттерді шешу қажет болды.
Бүгін біз уақыт дәлелдеген батыл экономикалық қадамдардың, демократия қағидаттарын қатаң сақтаудың, жалпыға ортақ құндылықтарды құрметтеудің, ашықтық пен толеранттылық үдерістерінің дұрыстығына айқын көз жеткізіп отырмыз.
Экономикалық және ішкі саяси тұрақтылық, қоғамды әлеуметтік дамытудың, Көшбасшымыз Нұрсұлтан Әбішұлы Назарбаевтың беделінің, оның дана саясатының, әлемдік мемлекеттер мен көршілеріміздің көшбасшыларымен же­­­ке достығының, еліміздің ірі халықаралық ұйымдарға белсенді қатысуының, коалициялық мүмкіндіктерінің, Қазақстанның өзінің жаңа халықаралық бітімгершілік институттарын құрып, жаңа стратегиялық бастамалар танытуының – осы және басқа көптеген факторлардың арқасында Қазақстан өзінің көп ұлтты халқын бір мақсатқа жұмылдырып, әлемдік қоғамдастыққа интеграцияланды және өзінің беделін нығайта түсті.
Осының барлығы жиналып келіп, біздің мемлекетіміз қауіпсіздігінің берік негізі болып қалануда.
Қазақстан бүгінде аса ірі бұқаралық ақпарат құралдарында да танымал. Оны әлемдік қоғамдастық ішкі жағынан тұрақты, ырғақты дамып келе жатқан, ядролық қауіп-қатерлердің алдын алу ісі мен әлемде бейбітшілікті нығайтуда дәйекті саясат жүргізіп отырған сенімді әріптестерінің бірі ретінде қабылдайды.
Мұның жарқын айғағы наурыз айының соңында Сеулде өткен Ядролық қау­­­іпсіздік жөніндегі жаһандық саммит барысында әлемдік көшбасшылардың Қазақстанның және Президент Нұрсұлтан Назарбаевтың жеке басының таратпау саласындағы керемет үлесіне берген оң бағасы болып табылды.
…Өткенімізге көз салсақ, сол күрделі кезеңдерде, экономикалық қиындықтар тұсында мемлекеттік институттар, заңнама, сот, атқарушы билік органдарын құрумен, жаңа елордасы – Астананы салумен және басқа да көптеген міндеттермен қатар, қоғам алдында, оның Көшбасшысының алдында сондай-ақ егемендік пен аумақтық тұтастықтың кепілі бола алатын, қажет жағдайда өзінің тәуелсіздігіне кез келген қол сұғушылыққа шешімді түрде тойтарыс беруге және мемлекеттің ішіндегі тұрақтылықты қамтамасыз етуге қабілетті өзінің Қарулы Күштерін құру міндеті тұрды.
Қоғамды жұмылдырып, тұрақты дамудың кепілі мен елдің сыртында ғана емес, сондай-ақ ішінде де тірек болуға тиісті күшті және әскери қабілетті армияның мемлекеттік құрылыстағы рөлі жоғары екені айқын.
Қазіргі заманда нақ күшті армиясы бар мемлекеттің елішілік қоғамды біріктіріп, оның тыныш дамуы үшін жағдай туғызатынын, азаматтарының қауіпсіздігі мен ертеңгі күніне сенімділігін арттыра түсетінін көріп жүрміз.
Мұндай мемлекеттер жоғары халықаралық беделге ие.
Іс жүзінде жоқ жерден Қарулы Күштер құрып, кейіннен оны қазіргі заманғы армия деңгейіне көтеру оңай шаруа емес екені сөзсіз.
Бұл – қағидатты әскери-стратегиялық шешімдерді экономикалық, сыртқы саяси және басқа да мәселелермен тығыз байланыста шешуді талап ететін күрделі, көп құрылымды және көп функциялы үдеріс.
Қорғаныс министрі өзінің сөзінде сондай-ақ қару жасау, армия мен әскери технологияларды дамыту – ғылыми-техникалық прогрестің қуатты қозғалтқышы екені кез келген дәуір шындығы болып табылатынын атап көрсетті. Әуелде ақ­парат беру үшін таза әскери желі ретінде пайда болған интернеттің өзі бүгінде әлемнің кез келген бұрышына таралып, өркениет атаулыны дамудың ақпарат­тық деп аталатын жаңа даму кезеңіне алып шыққанына назар аударды.
Армия – бұл орасан ұйымдастырушылық, материалдық, қаржылық, ғылыми және басқа да бұдан маңызы еш кем емес құралдар мен ресурстарды талап ететін мемлекеттік институт. Және армияның жағдайы – мемлекеттің эко­номикалық қуаты мен әлеуметтік дамуының жинақталған көрінісі.
Қазіргі дүниенің ырғағы мен өзгермелілігі соншалықты, іс жүзінде әрбір он жыл сайын алға қарай жаңа прогрессивті сапалық секіріс жасалады.
Қарулы Күштерді жаңғырту – мемлекеттің әскери ұйымдарын өзгермелі дүниеге тұрақты бейімделіп отыруды талап ететін перманентті үдеріс.
Қарулы Күштерді бір мәрте құрып, оларды не қажеттің бәрімен жарақтан­дырумен тоқтап қалуға болмайды. Егер сен тоқтасаң, жеңілгенің.
Осы уақыт ішінде Жоғарғы Бас қолбасшының өзгеріссіз жетекшілігімен өзіміздің армиямызды құрып, дамыту бойынша үлкен жұмыстар атқарылды, қорғаныс ведомствосын басқарған Сағадат Нұрмағамбетов, Әлібек Қасымов, Сәт Тоқпақбаев, Мұхтар Алтынбаев, Даниал Ахметов, сондай-ақ Бас штаб бастықтары, қолбасшылар мен тұтастай алғанда барлық әскери қызметшілер еліміздің қорғаныс қабілетін нығайтуға баға жеткісіз үлес қосты.
Жоғарғы Бас қолбасшы олардың көпшілігіне – генералдар мен офицерлерге әскери жетекші ретінде тамаша мансап биігін жасауларына зор мүмкіндік берді. Кешегі жоғары әскери оқу орындарының түлектері оның қолынан лейтенант, ал полковниктер генерал погондарын алды, деді Ә.Жақсыбеков.
Қысқа мерзім ішінде елдің әскери ұйымын қалыптастырудың негізгі бағыттарын айқындап берген алғашқы Әскери доктрина қабылданды.
Бір мезгілде тиімді, икемді және функциялы ұйымдастырушылық құрылым құрылды.
Қазақстанның қазіргі армиясы қағидатты басқа армия болды.
Халықаралық сарапшылардың бағалауынша және тиісті деректі айғақтамаларға сәйкес, бүгінде Қазақстан армиясы Тәуелсіз Мемлекеттер Достастығындағы ең озық армиялардың бірі болып табылып отыр.
Ә. Жақсыбеков келесі кезекте армияны жасақтау аралас қағидат бойынша жүзеге асырылып жатқанын атап көрсетті. Мемлекет басшысы қабылдаған кәсіби армияға өту туралы шешім Қарулы Күштерді сапалық жаңарту мен дамыту үшін қағидатты маңызға ие болды, деді Қорғаныс министрі.
Қазір әскердің негізгі арқауы – офицерлер мен келісім-шарт бойынша қызмет атқаратын әскери қызметшілер.
Оқып-үйретілген келісім-шарт қызметкері – тек сенімді іс-қимыл танытып, бекітіп берілген техника мен қаруды ұстай алуға ғана емес, сондай-ақ өзінің тәжірибесін жас әскери қызметшілерге беруге де қабілетті білікті маман.
Құрылған кәсіпқой-сержанттардың институты әскерді басқарудың орталық органдарынан төменгі буындарына дейінгі барлық құрылымдарын қамтиды.
Жоғарғы Бас қолбасшының мамандандырылған орталықтарда резервистерді оқыту жөніндегі талабы жоспарлы түрде жүзеге асырылып келеді.
Қысқа мерзімді қызметке шақырумен сәйкес, бұл мемлекеттің қажетті әскери-үйретілген резервін сапалық және сандық тұрғыдан жүйелі түрде толықтырып отыруға мүмкіндік береді.
Өткен жылдың қазанында бекітілген жаңа Әскери доктрина жаңа әлемдік әскери-саяси жағдайда мемлекеттің әскери ұйымын дамытудың орта мерзімдік перспективасына арналған басымдықтарын айқындап берді.
Қазіргі заманғы армияны құруды әскери қызметке көрсетілетін сапалы әлеуметтік қолдаусыз қарастыруға болмайды, деп жалғады сөзін одан әрі Әділбек Жақсыбеков.
Бүгінде «Әскери қызмет және әскери қызметшілердің мәртебесі туралы» жаңа заңның қабылдануына байланысты және әскери кәсіптегі адамдарға көрсетілетін қолдау шараларына орай, оның ішінде ақшалай ризықты арттыру да бар, әскери қызметшілер әлеуметтік қамтамасыз етудің лайықты деңгейі мен кепілдіктеріне ие және өздеріне халықтың, Мемлекет басшысының, Үкіметтің және жеке өзінің көрсетіп отырған қамқорлығын мақтаныш тұта алады.
Әскери қызметшілердің кәсіби сапасы мен білімі кез келген армия үшін негіз қалаушы болып табылады.
Бөлімдер құрамында өткізілетін жаттығулар саны жылдан-жылға тұрақты өсіп келеді, ал ол әскерлердің бейбіт уақыттағы қабілеті мен жауынгерлік даярлығының негізгі көрсеткіші болып табылады.
Тек өткен жылы ғана түрлі ауқымдағы оперативті даярлық бойынша 140 іс-шара өткізілді, деп атап көрсетті осы ретте Қорғаныс министрі.
Жаттығулар барысында арнаулы, қорғаныс, десантқа қарсы және қарсы шабуыл операцияларын ұйымдастыру мәселелері кешенді түрде жүзеге асырылады.
Жаттығуларға қатысатын шет мемлекеттердің қарулы күштерімен өзара байланыстар деңгейі арттырылды.
Біліктілік, үйлесімділік және бөлімдер арасындағы өзара қарым-қатынаста қазақстандық әскери қызметшілердің жоғары кәсіптік жетілгендігін көрсетеді.
Бейбітшілікті, халықаралық және өңірлік қауіпсіздік пен тұрақтылықты нығайту, ұжымдық негізде тәуелсіздікті, республика аумағының тұтастығын қорғау елдің әскери қауіпсіздігін қамтамасыз ету саласындағы шешуші мақсаттарға айналғанда ғана Қазақстанның өмірлік маңызды мүдделерін тиімді қорғау мүмкін бола алады.
Осыған байланысты одақтастармен және әріптестермен бірлескен іс-қи­мылдар, коалициялық мүмкіндіктерді пайдалану, дау-жанжалдардың алдын алу мен тыныштандыруда, күштердің өңірлік тепе-теңдігін қолдау мәселелерінде интеграция деңгейін арттыру айрықша маңызға ие бола түсуде.
Қарулы Күштердің жаңа сапалық жағдайының келесі бір құрамдасы – әскерлер­дің техникалық жарақтану деңгейі.
Қарулы Күштерді құру мен реформалаудың барлық сатыларында техноло­гиялық жаңғырту мәселелері негізгі басымдықтардың бірі болып келді.
Қорғаныс министрлігі мемлекетімізде қолданудың барлық салаларында да қазіргі заманғы сынақтар мен қатерлерге тиісінше жауап қайтаруға бағытталған шаралар кешенін қарастыратын біртұтас әскери-техникалық саясатты жүзеге асыруда, деді Ә.Жақсыбеков.
Жыл сайын әскери техника мен қару-жарақ паркі 7 пайызға дейін жаңартылып тұрады. Бұл 10 жыл бойына өз арсеналында қазіргі заманғы қару-жарақтың 70 пайызға дейінін ұстауға мүмкіндік береді, ал ол жетекші мемлекеттер армияларының тәжірибесіне сәйкес келеді.
Министр атап өткендей, 2010 жылы Кадекс көрмесінің өткізілуі отандық қорғаныс өнеркәсібі кешенінің индустриялық-инновациялық дамуына жаңа серпін берді, Астанада екінші рет өткен көрме іс жүзінде қазіргі заманғы халықаралық іскерлік әріптестік пен әскери-техникалық ынтымақтастықтың жаңа алаңына айналды.
Бұл шаралар қазірдің өзінде ел экономикасы үшін мультипликативті әсер беріп, ол жаңа жұмыс орындарын құруда, ғылымды қажет ететін технологиялар трансфертін жүзеге асыруда, отандық өндірісті дамытуда, шетелдік өнім жеткізушілерге тәуелділікті қысқартуда көрініс табуда.
Отандық кәсіпорындарға тапсырыстар беру арқылы экономиканы ынталандыра отырып Қорғаныс министрлігі мен өзге де күшті құрылымдар қаржыны бюджетке қайтаруға ұмтылуда, деп жалғады сөзін қорғаныс ведомствосының басшысы.
Атыс оқ-дәрілерін, тікұшақтарды, оптикалық-электронды жабдықтарды, байланыс құралдарын, автомобиль және бронды танк техникасын шығаруға негіз қаланып, өндірістің технологиялық базасы дамытылуда.
Сонымен бір мезгілде қолда бар және әскерге келіп түсіп жатқан қару-жарақ пен әскери-техникалық мүлікті сақтау үшін, қару-жарақ пен оқ-дәрілердің қауіпсіз сақталуын қамтамасыз ету үшін қажетті жағдайлар жасау жөнінен шаралар қабылдануда.
Әскери қалашықтардың, оқу орталықтары мен полигондардың инфрақұ­рылымдары әскерлердің орын тебу жүйесіндегі өзгерістерді ескере отырып дамытылуда.
Басқаша айтқанда, бейбіт уақыттағы міндеттерді толыққанды орындау және инфрақұрылымды дағдарысты әрекет ету жағдайына дайындау үшін барлық қажетті жағдайлар жасалуда.
3 мамырда қазақстандық Қарулы Күштер шежіресінде тұңғыш рет Жоғарғы Бас қолбасшының армия мен оның дәстүрлері үшін ғана емес, сонымен бірге бүкіл Қазақстан үшін тарихи маңызы бар Жарлығы шықты, деп атап көрсетті министр.
Бұйрықта армияның бүкіл жиырма жылдық жұмысына баға берілді. Соның арқасында Қазақстан Республикасының Қарулы Күштері бүгінде жауынгерлік даярлығының белсенділік деңгейімен, сапалы жұмылғыштық резервімен, ұлттық әскери оқу орындары желісімен және материалдық-техникалық қамтамасыз етілуімен ерекшеленіп отыр.
Қарулы Күштер қатарындағы қызмет әрбір қазақстандықтың құрметті міндетіне, аға буынның қаһармандық және жауынгерлік дәстүрлеріне негізделген патриотизмнің қуатты өнегелілік мектебіне айналды, делінген бүкіл гарнизондар мен әскери бөлімдер сапының алдында салтанатты жағдайда оқылған бұйрықта.
Жоғарғы Бас қолбасшы 7 мамырды мемлекеттік мереке – Отан қорғаушылар күні деп белгілеу жөнінде тапсырма берді, оны барлық әскери қызметшілер мен қазақстандықтар үлкен мақтаныш сезімімен және көтеріңкі көңіл күймен қабыл алды.
Қоғамдағы бірлік пен топтасқандық, жалпыадамзаттық бейбітшілік, келісім мен тұрақтылық жағдайында ғана жаңа мақсаттарға қол жеткізуге болады.
Барлық әскери қызметшілер өзіне деген тұрақты қамқорлық пен көңіл бөлушілікті, шынайы бүкілхалықтық қолдауды сезіне отырып, өзінің жауынгерлік шеберлігін арттырып, рухын, төзімділігі мен патриотизмін нығайтуда.
Өйткені, олар бүкіл қазақстандықтар сияқты Қазақстан жері мен оның еңбек­сүйгіш халқы бүгінге дейін сақтап келген бай мүмкіндіктер мен әлеуетті өз талантымен бүгінгі күннің шындығына айналдырған Адамның үлгісін көріп келеді.
Ол таусылмас күш-қуатқа, идеялардың ізгі ниетті асқақтығына, оларға қол жеткізудегі табандылыққа ие Адам.
Соның арқасында бүгінде біздің қоғамымызда шығармашылық жасампаздық ахуалы, ой-ниет пен істердің Қазақстанның болашағына ұмтылысының ахуалы салтанат құруда.
Ол – біздің мемлекетіміздің негізін қалаушы, біздің Көшбасшымыз, біздің Президентіміз – Қазақстан Республикасы Қарулы Күштерінің Жоғарғы Бас қолбасшысы Нұрсұлтан Назарбаев.
Өз баяндамасын осындай сөздермен аяқтаған Әділбек Жақсыбеков Елбасы Нұрсұлтан Назарбаевты, Қарулы Күштердің генералдары мен офицерлерін, солдаттары мен сержанттарын, ардагерлерді және бүкіл қазақстандықтарды тамаша мереке – Отан қорғаушылар күнімен құттықтады.
Мақал-мәтелдер топтамасы 0 647
Абхаз мақал-мәтелдерінен | Qazbrand.info
Абхаз мақал-мәтелдерінен Кезінде егілген кезінде көктейді. Таздан тарақ сұрама. Қонақ тартқан сыбағадан қожайын да
Мақал-мәтелдер топтамасы 0 487
Адыгей және кабарды халықтарының мақал-мәтелдерінен | Qazbrand.info
Адыгей және кабарды халықтарының мақал-мәтелдерінен Орнын таппаған орынсыз қалар Сарқыт – сорлының сыбағасы. Иесінің
Мақал-мәтелдер топтамасы 0 329
Еңбек туралы мақалдар мен нақылдар | Qazbrand.info
Ер айнасы – еңбегі Топырағын таппаған дән өнбейді. Егін піспей, қап сайла. Есесі қайтқан
Мақал-мәтелдер топтамасы 0 267
Азербайжан мақал – мәтелдерінен | Qazbrand.info
Азербайжан мақал – мәтелдеріненХалықты үйрет пе,Халықтан үйрен. Жау жүректің жауырына оқ тимейді. Ақынға алыс